# Rèmol

El rèmol o rom (Scophthalmus rhombus) és un peix de la família dels escoftàlmids i de l'ordre dels pleuronectiformes.

## Morfologia

* Talla: màxima 75 cm, comuna entre 20 i 40 cm.
* Cos ovalat.
* Boca terminal, molt obliqua.
* Dents petites a les dues mandíbules i al vòmer.
* Septe branquial sencer, sense foramen.
* Vora posterior del preopercle lliure.
* Dorsal i anal acaben al començament del peduncle caudal.
* Pectoral de la cara ocular més gran que l'altra.
* Aletes pèlviques de bases iguales i llargues.
* Caudal arrodonida.
* Coloració variable per tal de camuflar-se amb el substrat que l'envolta.
* Escates petites, cicloidees (llises) a les dues cares, i sobre els radis de les aletes dorsal i anal.
* Color marronós o grisenc, amb nombroses taques fosques i petits punts blancs, més grans a les vores de les aletes dorsal i anal.
* Els dos ulls sobre el costat esquerre, relativament espaiats, de diàmetre inferior a l'espai interorbitari, i molt més curt que el musell.
* Origen de l'aleta dorsal per davant de l'ull superior, amb els primers radis ramificats i lliures en l'extrem.
* Línia lateral amb 115-125 escates, igualment desenvolupada a les dues cares, amb una curvatura sobre la pectoral i una branca al cap ben visible.

## Reproducció

La seua maduresa sexual arriba devers els 3 o 4 anys. Es reprodueix de febrer a març al Mediterrani. Els ous són pelàgics.

## Alimentació

S'alimenta de petits peixos i d'invertebrats bentònics i pelàgics.

## Hàbitat

Demersal sobre fons sorrencs de la plataforma continental, fins als 125 m, sobretot fins als 80 m. Entra de tant en tant en aigües somes.

## Distribució geogràfica

És present al Mediterrani i a l'Atlàntic nord-oriental.

## Pesca

La seua carn és apreciada. Pesca semiindustrial i artesanal, amb arts de platja, ròssec, tremalls i palangres de fons. Es troba regularment als mercats dels Països Catalans i es comercialitza fresc. No està regulada la seua pesca ni té talla mínima legal. És semblant al turbot (Psetta maxima Escoftálmidos), que és més apreciat.

## Referències

* ↑ The Taxonomicon (anglès)
* 1 2 Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'Introducció a la Naturalesa, 13. ISBN 84-273-6013-4. Planes 265-266.
* 1 2 3 FishBase

## Bibliografia

* Lloris, Domènec i Meseguer, Sergi: Recursos marins del Mediterrani: fauna i flora del Mar Català. Departament d'Agricultura, Ramaderia i Pesca de la Generalitat de Catalunya. Barcelona, octubre del 2000. ISBN 84-393-5244-1. Plana 126.
* Riera, F.; J. Oliver; J. Terrassa: Peixos de les Balears. Conselleria de Medi Ambient, Ordenació del Territori i Litoral. Direcció General del Medi Ambient. Any 1998.
* Mercader, Ll.: Peixos de la Costa Brava. El Cau, Quaderns del Museu Municipal de la Costa Brava. Sèrie Medi Natural. Ajuntament de Palamós, 1993.
* Huguet, A.: Catàleg d'espècies d'interès pesquer a Catalunya. Generalitat de Catalunya. Departament d'Agricultura, Ramaderia i Pesca. Any 1995.
* Alegre, M.; J. Lleonart; J. Veny: Espècies pesqueres d'interès comercial. Nomenclatura oficial catalana. Dep. Cultura, Generalitat de Catalunya, 1992.

## Enllaços externs

* Descripció del rèmol
* Informació sobre aquest peix (castellà)
* Valor nutricional del rèmol (castellà)
* Fotografia i informació d'aquest peix (anglès)